 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሚኒስተር ነበር ብርሃነ ኣብርሀ ኣብ ውሽጢ ኤርትራ ኮይኑ ንፕረዚደንት ኢሳይያስ ብትሪ ነቒፉ 7 መስከረም 2018 ምንጪ ስእሊ, Berhane Abrehe ሚኒስተር ፋይናንስ ኤርትራ ነበር ኣቶ ብርሃነ ኣብርሀ ናብ ፕረዚደንት ኢሳይያስ ኣፈወርቅን ናብ ህዝቢ ኤርትራን ካብ ኣስመራ ዝልኣኾ ምዃኑ ዝግለጽ ናይ ድምጺ መልእኽቲ ኣብ ማሕበራዊ መራኸቢታት ኣዘራራቢ ኮይኑሎ እዚ ድምጺ ንፕረዚደንት ኢሳይያስ ኣፈወርቂ ነቶም ዝርካቦም ብሂወት ተሪፎም ዘለዉ ኣባላት ሃገራዊ ባይቶ ክእከቦምን ሰልጣኑ ብሰላማዊ መንገዲ ክገድፍን ኣብ ቅድሚ ህዝቢ ቀሪቦም ንሕሉፍን ህሉውን ኩነታት ኤርትራ ብግልጺ ክካትዑ ዝጽውዕን ካልእ መልእኽታትን ዝሓዘ ድምጺ እዩ እዚ መልእኽቲ ናይ ሚኒስተር ብርሃነ ኣብርሀ ኢዩ ኣይኮነን ዝብል ምግምማዕ ፈጢሩ ይርከብ ነዚ ንምርግጋጽ ዘዘራረብናዮ ንዓመታት መሳርሕቱ ዝነበረን ካብ ነዊሕ እዋን ብቐረባ ዝፈልጦን ኣቶ ክብሮም ዳፍላ ርግጸኛ እየ ብርሃነ ኣብርሀ እዩ ክብል ምስ ቢቢሲ ኣብ ዝገበሮ ቃለ መሕትት ሓቢሩ ኣጋጣሚ ተጠቒምካ ዝግበር ሽርሒ ኣይክሰርሕን እዩ ጉዳይ ኢትዮ ኤርትራ ተሃዊኽካ ትደፍኦ ተደቢርካ ትሓፍሶ ከይኾነና ቀሽን ፕሮፎሽናል ኣሰልጣኒ ኵዕሶ እግርን ንነዊሕ ዓመታት ብቐረባ ብምስርሖም ጸቡቕ ጌሮም ከምዝፋለጡ ዝዛረብ ኣቶ ክብሮም ዳፈላ ህዱእ ከይሓሰበ ዘይዛረብ ተሪር መርገጺ ክኣዩ ዝወስድ ብምባል እዚ ሕጂ ወሲንዎ ዘሎ ስጉምቲ መርኣያ ናይዚ ባህሩ ምዃኑ ይገልጽ እቲ መልእኽቲ እንታይ ይብል? 